stanford-oval/wikipedia huggingface dataset:
בזיליקת פאולוס הקדוש מחוץ לחומות
הערות שוליים

↑  היינצן-בוהלן, עמוד 411
↑  חדשות אסיה: נמצא הקבר של פאולוס
↑  סוכנות הידיעות הקתולית: אושרה מציאת מקום הקבורה של פאולוס
↑  כריסטיאן פרייזר, חפירות בקברו של פאולוס ברומא, חדשות ה-בי.בי.סי, 7 בדצמבר 2006
↑  נדב איל, "הכי קרוב לישו", מעריב (עמוד 17), 1 ביולי 2009
|  רומא |
| --- | --- | --- |
| רובעי רומא | אסקווילינו • בורגו • צ'ליו • טסטאצ'יו • טרסטוורה • טרווי • לודוויזי • מונטי • רגולה • ריפה • סאלוסטיאנו • סן סבא • פראטי • סנט'אאוסטאקיו • סנטאנג'לו • פאריונה • פונטה • פיניה • קאסטרו פרטוריו • קולונה • קמפו מרציו • קמפיטלי |  |
| אתרים מרכזיים | קולוסיאום • מזרקת טרווי • כיכר ונציה • פיאצה דל פופולו • פיאצה נאבונה • פורום רומאנום • המדרגות הספרדיות • הפנתאון |  |
| כנסיות | הבזיליקות הפטריארכליות • בזיליקת סנטה מריה מג'ורה • בזיליקת יוחנן הקדוש בלטראנו • סנטה מריה דל פופולו • סנטה מריה סופרה מינרווה • בזיליקת פאולוס הקדוש מחוץ לחומות • סנטה מריה דיי מיראקולי וסנטה מריה אין מונטסאנטו |  |
| מוזיאונים | ארמון ברבריני • גלריה בורגזה • הגלריה הלאומית לאמנות מודרנית • הגלריה העירונית לאמנות מודרנית • המוזיאון היהודי של רומא • המוזיאון לתרבות הרומית • מוזיאוני הוותיקן • מוזיאון השואה • המוזיאונים הקפיטוליניים • קיוסטרו דל ברמנטה • MAXXI |  |
| הוותיקן | בזיליקת פטרוס הקדוש • הקפלה הסיסטינית • טירת סנטאנג'לו |  |
| שבע גבעות רומא | גבעת האוונטין • גבעת אסקווילינו • גבעת וימינאליס • גבעת הפאלאטיום • גבעת הקווירינאליס • גבעת הקפיטולין • גבעת קאיליוס |  |
| אחר | נהר הטיבר • יהדות רומא • אי הטיבר • כביש הטבעת של רומא • ספיינצה – אוניברסיטת רומא |  |
פורטל רומא
| --- | --- |
בקרת זהויות :  NLI: 987007257324505171  GND: 4262377-7  ISNI: 0000 0001 2112 7762  LCCN: n82115587  VIAF: 157731134   WorldCat (עם VIAF): 157731134
בנימין כהן אהרונוב

בנימין כהן אהרונוב (10 ביולי 1910, איסטנבול – 1 באוקטובר 1979, ירושלים) היה עיתונאי, דיפלומט, ומזכיר הקונסוליה הצרפתית בירושלים. משפחת כהן אהרונוב הייתה מראשי קהילת אנוסי משהד אשר עלתה לארץ מפרס בסוף המאה ה-19 והתבססה בשכונת הבוכרים בירושלים.
ביוגרפיה

לאביו של בנימין היו עסקי מסחר ברוסיה ובטורקיה, ולכן בתחילת המאה העשרים גרו באיסטנבול בטורקיה שם נולד בנימין. המשפחה חזרה להתגורר בירושלים בשנת 1914.
בנימין למד בבית הספר אליאנס עד 1918. בתקופת עבודתו בקונסוליה סיים לימודים אקדמיים באוניברסיטה בצרפת.
בשנת 1925 עקב בקיאותו בשפה הצרפתית התקבל בנימין ככתב בסוכנות הידיעות הממשלתית הצרפתית Agence Havas. לאחר שהצטיין ככתב מונה למזכיר ראשון בקונסוליה, ולאחר מכן התמנה למזכיר כללי לענייני עיתונות. בתפקיד זה רכש לעצמו מעמד מכובד בחוגים הדיפלומטיים בירושלים וכן קשרים מיוחדים עם המשפחות הערביות המיוחסות.
קשרים אלו עזרו לכהן אהרונוב שהיה פעיל בסניף אצ"ל בירושלים. היכרותו עם המשפחות הערביות בעלות השפעה, ועם חוגי הסגל הדיפלומטי הניבו ידיעות מודיעיניות.
כאשר חיפשו הבריטים את אברהם שטרן, מפקד לח"י, הוא מצא מסתור במשך שבועיים בביתו של כהן אהרונוב בשכונת הבוכרים.
כהן אהרונוב היה פעיל בגדוד מגיני השפה.
במלחמת העולם השנייה עם השתלטות ממשלת וישי נסגרו כל הנציגויות הדיפלומטיות של צרפת במדינות שהיו במצב מלחמה עם גרמניה. למרות ההנחיות לסגירת הנציגות גם בירושלים הניף כהן אהרונוב את דגל צרפת החופשית והכריז על נאמנותו לממשלת דה-גול הגולה. על שירות זה זכה בנימין באות לגיון הכבוד של ממשלת צרפת.
בשנת 1975 פרש מעבודתו לאחר 50 שנות שירות.
נקבר בבית הקברות סנהדריה בירושלים.
בנו היה כתב הטלוויזיה והעיתונאי אורי כהן אהרונוב.
הנצחה ותארים

כאות הוקרה לפעילותו בירושלים, הוחלט בשנת 1983 לקרוא רחוב על שמו בשכונת בית בכרם בירושלים - "רחוב בנימין כהן אהרונוב" בין המשתתפים בטקס היו נציגי העירייה, נציגי שגרירות צרפת בישראל ונציגי הקונסוליה הצרפתית בירושלים.
טדי קולק ראש העיר ירושלים קיים אירוע הוקרה לבנימין כהן-אהרונוב, והעניק לו מדליה מיוחדת של העיר ירושלים.
בהערכה על פעילותו במלחמת העולם השנייה, העניקה ממשלת צרפת לבנימין את אות "אביר לגיון הכבוד" של הרפובליקה הצרפתית. על פועלו ושירותו למען הלשון הצרפתית ולמען תרבות צרפת בארץ, הוענק לו אות "קצין האקדמיה".
על פעילותו עם הממשל בתוניסיה קיבל בנימין את אות "קצין נישאן איפתיכאר" של הממשלה התוניסאית.
הערות שוליים

↑  יהושע אופיר, ראשוני האצ"ל 1931–1940, ירושלים: מכון ז'בוטיסקי, 1960
↑  יהושע אופיר, ראשוני האצ"ל 1931–1940, ראשוני האצ"ל;מנחם רועי, האהבה הגדולה של ר' בנימין, קול ירושלים
↑  מודעת אבל, מעריב, 2 באוקטובר 1979
↑  קריאת רחוב על שם בנימין כהן אהרונוב, מעריב 10/10/1983
↑  א. אליאס, פקיד נאמן לתפקידו ולעמו, ירחון-מחברת סיון תשט"ו - עיתון הצפה
ברגין (מחוז משנה)

מחוז משנה ברגין (בבלארוסית: Брагінскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ברגין.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ברגין 14,211 בני אדם. ההרכב האתני של האוכלוסייה במחוז היה: 91.84% בלארוסים, 4.3% רוסים, ו-3.07% אוקראינים. שפות הדיבור הנפוצות: בלארוסית (85.64%) ורוסית (12.23%).
בראד סטיבנס

| --- | --- |
סטיבנס בשנת 2017
סטיבנס בשנת 2017
 לידה:  22 באוקטובר 1976 (בן 47) אינדיאנפוליס שבארצות הברית
 עמדה:  רכז 
 גובה:  1.85 מטרים
 מכללה:  אוניברסיטת דה-פאו
 קבוצות כמאמן
 2007–2013 2013–2021:  אוניברסיטת באטלר בוסטון סלטיקס
 הישגים כמאמן
 מאמן במשחק האולסטאר של ה-NBA‏ (2017)
 קבוצות כג'נרל מנג'ר
 2021–:  בוסטון סלטיקס
 הישגים כג'נרל מנג'ר
 אליפות ה-NBA (עונת 2023/2024) מנהל השנה ב-NBA (עונת 2023/2024)
 
בראדלי קנט "בראד" סטיבנס (באנגלית: Bradley Kent "Brad" Stevens; נולד ב-22 באוקטובר 1976) הוא מאמן כדורסל אמריקאי. אימן את קבוצת בוסטון סלטיקס מליגת ה-NBA, ומשנת 2021 מכהן כג'נרל מנג'ר שלה.
ביוגרפיה

סטיבנס נולד וגדל באינדיאנפוליס שבמדינת אינדיאנה בארצות הברית. בן לאב רופא ואם מרצה באוניברסיטה. בשנים 1995 עד 1999 הוא למד תואר ראשון בכלכלה באוניברסיטת דה-פאו באינדיאנה ושיחק בקבוצת הכדורסל שלה, השייכת לדרג האיכות השלישי בליגת המכללות האמריקאית.
ביוגרפיה > קריירת אימון בליגת המכללות

בשנת 2000 החל לעבוד בצוות המנהלה והאימון של קבוצת הכדורסל של אוניברסיטת באטלר, אוניברסיטה קטנה באינדיאנה בה לומדים כ-4,500 סטודנטים. שנה לאחר מכן הפך לעוזר מאמן במשרה מלאה. ב-2007 קודם למשרת המאמן הראשי. בעונתו הראשונה כמאמן ראשי סיימה באטלר את העונה הסדירה במאזן של 3-27 ובמקום הראשון בליגת הוריזון לה השתייכה, באטלר זכתה גם בטורניר אליפות הליגה. בטורניר אליפות המכללות בכדורסל הודחה באטלר בסיבוב השני. 30 הניצחונות שהשיגה באטלר בעונה זו היו שיא של הקבוצה ושל ליגת ההוריזון. בתום העונה הוחתם סטיבנס לחוזה ארוך טווח.
בעונת 2008/2009 סיימה באטלר ראשונה בליגת ההוריזון במאזן 3-15 אך הפסידה בטורניר אליפות הליגה. באליפות המכללות הודחה הקבוצה בסיבוב הראשון.
את עונת 2009/2010 סיימה באטלר במאזן 0-18 בליגת הוריזון ובמאזן כללי של 5-33. כוכבי הקבוצה היו גורדון הייוורד ושלווין מאק. בטורניר אליפות המכללות דורגה באטלר חמישית באזור המערב. בדרך לפיינל פור גברה באטלר על המדורגת ראשונה באזור אוניברסיטת סירקיוז והמדורגת שנייה אוניברסיטת המדינה של קנזס. בפיינל פור ניצחה באטלר את אוניברסיטת המדינה של מישיגן 50-52 ובגמר הפסידה לאוניברסיטת דיוק 61-59.
את עונת 2010/2011 סיימה הקבוצה במאזן כללי של 10-28. היא דורגה במקום השמיני באזור דרום-מזרח של טורניר אליפות המכללות. למרות הדירוג הנמוך הדיחה באטלר בסיבוב השני את המדורגת ראשונה אוניברסיטת פיטסבורג, בסיבוב השלישי את המדורגת רביעית אוניברסיטת ויסקונסין ובגמר האזורי את המדורגת שנייה אוניברסיטת פלורידה. בפיינל פור גברה באטלר על אוניברסיטת וירג'יניה קומונוולת' והעפילה בפעם השנייה ברציפות לגמר אליפות המכללות. בגמר הפסידה לאוניברסיטת קונטיקט 53-41. בתום העונה הוארך חוזהו של סטיבנס עד ל-2021.
בעונת 2011/2012 סיימה באטלר במקום השלישי בליגת הוריזון ולא העפילה לטורניר אליפות המכללות. עונה לאחר מכן עברה הקבוצה לליגת אטלנטיק 10, וסיימה במקום השלישי. בטורניר אליפות המכללות הודחה באטלר בסיבוב השני.
בסך הכול אימן סטיבנס את הקבוצה במשך 6 עונות, בהן רשם מאזן כולל של 166 ניצחונות ו-49 הפסדים.
ביוגרפיה > קריירת אימון בליגת ה-NBA

ביולי 2013 עבר לאמן את קבוצת בוסטון סלטיקס מליגת ה-NBA. את עונתו הראשונה סיים עם מאזן של 25 ניצחונות לעומת 57 הפסדים ובמקום רביעי בבית האטלנטי של אזור המזרח. בעונת 2014/2015 הוביל את בוסטון להעפלה לפלייאוף מהמקום השביעי במזרח, עם מאזן של 40 ניצחונות ו-42 הפסדים, אך הקבוצה הודחה בסיבוב הראשון של הפלייאוף. סטיבנס הצליח להגיע להישג זה על אף שבאותה עונה הועברו בטרייד כוכבי הקבוצה ראז'ון רונדו וג'ף גרין. סטיבנס הוליך את בוסטון להעפלה לפלייאוף גם עונה לאחר מכן מהמקום החמישי במזרח במאזן 48–34, אך הקבוצה שוב הודחה בסיבוב הראשון. ביוני 2016 האריך את חוזהו בקבוצה. בעונת 2016/2017 נקבע למאמן נבחרת המזרח במשחק האולסטאר של ה-NBA מאחר שהיה המאמן עם המאזן השני בטיבו במזרח (המאמן עם המאזן הטוב ביותר, טיירון לו, אימן את הנבחרת בעונה הקודמת). בתום העונה הסדירה סיימה הקבוצה במאזן הטוב ביותר במזרח של 53–29, ובפלייאוף העפילה לגמר המזרח בו הודחה לאחר הפסד 1–4 בסדרה מול קליבלנד קאבלירס.
את עונת 2017/2018 סיימה בוסטון במאזן 55–27 ובמקום השני במזרח, למרות פציעתם של שני כוכבי הקבוצה, גורדון הייוורד שהחמיץ את כל העונה וקיירי אירווינג שהחמיץ 22 משחקים. בפלייאוף הודחה בוסטון בסדר גמר המזרח 3–4 על ידי קליבלנד.
עונת 2019/2020 נחשבת לעונה הכי טובה שלו כמאמן; בהובלתם של השחקנים ג'ייסון טייטום, ג'יילן בראון, קמבה ווקר ומרכוס סמארט, העפילה הקבוצה לגמר המזרח לאחר ניצחון במשחק מספר 7 מול טורונטו ראפטורס בחצי גמר המזרח, אך הפסידה בגמר המזרח למיאמי בתוצאה 2–4. בעונה הבאה הודחה הקבוצה בסיבוב הראשון של הפלייאוף.
קריירת ניהול

בתום עונת 2020/2021 מונה סטיבנס לג'נרל מנג'ר של הסלטיקס במקומו של דני איינג', ומינה את אימה יודוקה למאמן הקבוצה. בעונת 2023/2024 זכה עם הקבוצה באליפות הליגה ובתואר מנהל השנה.
ברגי

| --- | --- |

 תפקיד:  אל הספרות והשירה
 תרבות:  מיתולוגיה נורדית 
 אב:  אודין 
 אחים:  בלדר, מיילי, וידאר, תור, הוד'ר, הרמולד, ואלי 
 בן או בת זוג:  אידון 
 
ברגי
בראגי, מחזיק נבל, שר לפני אשתו אידון
בראגי (בנורדית עתיקה: Bragi) הוא אל הספרות והשירה במיתולוגיה הנורדית. בעלה של אידון.
אטימולוגיה

מקור שמו מקושר עם בראג, בנורדית עתיקה שירה.
ארטילרי

ערך זה עוסק בלהקת מטאל דנית. אם התכוונתם לאמצעי לחימה, ראו .
| --- | --- |

 מקום הקמה:  טסטרופ 
 מוקד פעילות:  דנמרק
 תקופת הפעילות:  1982–1991 1998–2000 2007
 סוגה:  ת'ראש מטאל 
 חברת תקליטים:  Neat Records, Roadrunner Records, Metal Mind Productions, מטאל בלייד רקורדס, Back on Black Records 
 www.artillery.dk
 חברים
 סורן ניקו אדמסן מייקל סטוצר מורטן סטוצר פיטר ת'ורסלונג קארסן נילסן
 חברים לשעבר
 פלמינג רונסדורף פר אונינק קארסן לומן ג'ון מת'יאס מיקי פיינד ג'ורגן סנדאו סאמיר בלמאטי מייקל אהלרט מייקל "רומקל" נילסן פר מ. ג'נסן הנריק קוואדה בני דאלאסשמידט אנדרס ג'ילדנור
 
ארטילרי (בעברית: ארטילריה) היא להקת ת'ראש מטאל דנית. חברי הלהקה היו חלק מהפיתוח המוקדם של הז'אנר, והריפים האנרגטיים והמוזיקה המהירה שלהם מזכירים את ויווד, מגהדת', קורונר וסאבת' מאותן שנים. הלהקה מציגה ת'ראש מטאל טכני ובלתי מתפשר, לצד מטאל מלודי ונעים לאוזן. אחרי שהוציאו אלבומים באורך מלא ויצאו לסיבובי הופעות בשנות ה-80 וה-90 החליטו להתפרק ב-1991. שבע שנים מאוחר יותר הם החליטו לחזור, ושוב התפרקו בשנת 2000. ב-2007 הם חזרו לנגן.
היסטוריה

הלהקה הופיעה בטאסטרופ, דנמרק (פרבר קרוב לקופנהגן) ב-1982, חברי הלהקה היו הגיטריסט ג'ורגן סנדאו ומייקל סטוצר, הבסיסט מורטן סטוצר, המתופף קארסטן נילסן והזמר קארסטן לומן. הלהקה הקליטה את הדמואים "Shellshock" ו-"Deeds of Darkness" ב-1984.
ההופעה המסחרית הראשונה של ארטילרי הייתה בתחילת 1985, כללה את השיר "Hey Woman", מתוך האוסף הראשון מתוך סדרת אוספים "Speed Metal Hell" שהופק בחברת התקליטים "ניו רנסאנס רקורדס". מאוחר יותר בשנה הזאת, עזב הזמר קארסטן לומן והחליף אותו פלמינג רונסדוף. מאוחר יותר באותה שנה ארטילרי הקליטה את הדמו השלישי שלה, "Fear of Tomorrow", נחתם על ידי "ניט רקורדס", והוציאו את אלבומם הראשון שגם נקרא "Fear of Tomorrow". ב-1986 למתופף קארסטן נילסן היה קשר עם קורטון, חבר להקת "בת'ורי", הוא שאל אותו אם הוא מעוניין בתיפוף עבור להקתו "בת'ורי", נילסן סירב כי היא בטוח שארטילרי תהפוך ללהקה גדולה יותר. אלבומם השני "Terror Squad" שוחרר ב-1987.
הגיטריסט ג'ורגן סנדאו עזב את הלהקה ב-1989. הבסיסט מורטן סטוצר לקח את מקומו כשפיטר ת'ורסלונג החליף אותי בעמדת הבסיסט. אלבומם השלישי "By Inheritance" שוחרר ב-1990, בתקליט ובדיסק על ידי חברת התקליטים "רוודראנר רקורדס". הלהקה התפרקה שנה לאחר מכן ב-1991 מכיוון שחלק מחברי הלהקה העדיפו להתמקד בפרויקטים אחרים משל עצמם בשארית השנה.
לאחר שיצא אוסף של הלהקה ב-1998 שכלל דמו ישן ושני שירים שהוקלטו ב-1989 הלהקה חזרה להקליט את אלבומם הרביעי, "B.A.C.K" שיצא ב-1999 גם בפסקול של הסרט "מת לחיות". לאחר מכן, בשנת 2000, הלהקה החליטה להתפרק בשנית.
ב-2007 יצא אוסף של הלהקה הכולל מארז מיוחד שנקרא "Through the Years" ("דרך השנים") הכולל 4 דיסקים שלהם וחומרי דמו ישנים.
בשישה בנובמבר 2007, מייקל סטוצר אישר באתר הרשמי של הלהקה כי הלהקה חזרה והם פעילים שוב, למרות זאת, סולן הלהקה מזה זמן רב פלמינג רונסדרוף לא היה חלק מהאיחוד. ב-27 בנובמבר באותה שנה, אושר שהסולן החדש יהיה סורן אדמסן.
ב-21 במרץ 2011, יצא אלבום חדש של הלהקה שנקרא "My Blood".
חברי הלהקה > חברים נוכחיים

סורן ניקו אדמסן - סולן
מייקל סטוצר - גיטרה
מורטן סטוצר - גיטרה
פיטר ת'ורסלונג - גיטרת בס
קארסן נילסן - תופים
חברי הלהקה > חברים בעבר > סולנים

פלמינג רונסדורף
פר אונינק
קארסן לומן
ג'ון מת'יאס
מיקי פיינד
חברי הלהקה > חברים בעבר > גיטרה

ג'ורגן סנדאו
סאמיר בלמאטי
חברי הלהקה > חברים בעבר > גיטרת בס

מייקל אהלרט
מייקל "רומקל" נילסן
חברי הלהקה > חברים בעבר > תופים

פר מ. ג'נסן
הנריק קוואדה
בני דאלאסשמידט
אנדרס ג'ילדנור
דיסקוגרפיה > אלבומים

1985 – Fear of Tomorrow
1987 – Terror Squad
1990 – By Inheritance
1999 – B.A.C.K.
2009 – When Death Comes
2011 – My Blood
דיסקוגרפיה > אוספים

1998 – Deadly Relics
דיסקוגרפיה > מארזי מכירה

2007 – Through the Years
דיסקוגרפיה > DVD

2008 – One Foot in The Grave - The Other In The Trash (הוצאת מטאל מיינד הפקות)
בית הכנסת הגדול (רעננה)

| --- | --- |

 מידע כללי
 סוג:  בית כנסת 
 מיקום:  רעננה 
 מדינה:  ישראל 
 קואורדינטות:  32°10′47″N 34°52′37″E﻿ / ﻿32.179722222222°N 34.876916666667°E﻿ / 32.179722222222; 34.876916666667
  מפת מיקום  מפה דינמית   (למפת נתניה מוגדלת) בית הכנסת הגדול(למפת נתניה רגילה) בית הכנסת הגדול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת הגדול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת הגדול  he בית הכנסת הגדולhe בית הכנסת הגדולמפת  __ רעננה (in English: Ra'anana) [‌גוש דן וסביבותיו‌]מצפון ומצפון-מערב: __ מועצה אזורית חוף השרון (in English: Hof HaSharon Regional Council) מצפון-מזרח: __ מועצה אזורית דרום השרון (in English: Drom HaSharon Regional Council) ממזרח:__ כפר סבא (in English: Kfar Saba) מדרום: __ מועצה אזורית דרום השרון מדרום מערב: __ הרצליה (in English: Herzliya) ממערב: __ כפר שמריהו (in English: Kfar Shmaryahu) tabBackground:;tabBorder:#aaa;defaultTab:0;
 
בית הכנסת הגדול ברעננה נמצא במרכז העיר, ברחוב אחוזה 101, לצד בית העירייה.
היסטוריה

בתחילת שנות ה-20 של המאה העשרים, התפללו חברי המושבה הצעירה בחדר שהיקצה המתיישב פטרוז'נסקי בצריף משפחתו. בהדרגה גדלה המושבה ובתים החלו לקום לאורך רחוב אחוזה. מספר המתפללים גדל ולבית הכנסת הוקצה חדר בבניין בית העם שבנייתו נסתיימה בשנת 1927.
בימי חג ומועד, כאשר החדר היה צר מלהכיל את מספר המתפללים, נהגו לקיים את התפילה באולם המרכזי של בית העם. לימים הוקם צריף בסמוך לבית העם ולשם הועתק בית הכנסת.
בשנות ה-30 הוחל בבנייתו של בית הכנסת הגדול אשר תוכנן על ידי האדריכל יהודה מגידוביץ'. בנייתו נמשכה שנים רבות והוא נחנך ברוב עם בשנת 1939. במשך השנים הוכנסו בבניין שינויים וחזיתו צופתה באבני שיש שעליהם מנורה גדולה. הבניין משמש עד היום כבית הכנסת המרכזי של העיר.
בתחילה שימש הרב אפרים סוקולובר כרב בית הכנסת ואחריו שימש בתפקיד הרב שלמה מלץ. שניהם היו גם הרבנים הראשיים של העיר.
כיום נוהג רבה הראשי הנוכחי של העיר, הרב יצחק חיים פרץ, לפקוד את בית הכנסת לעיתים קרובות.
בית הכנסת מורכב מאולם מרכזי גדול ומעליו עזרת נשים. משני צידי הכניסה הראשית ישנם שני אולמות תפילה קטנים המשמשים למניינים שונים ועריכת קידושים.
בשנת 1961 צוירה תקרת בית הכנסת בציוריו של אדריכל מאיר בן אורי. המטיבים בציורים הפיוט "לחי עולמים" ופירות הדר ענפים ופרחים.
הערות שוליים

↑  בית הכנסת המרכזי ברעננה — פאר המושבה, הצופה, 19 באוקטובר 1961
בית כאחיל

| --- | --- |
 טריטוריה:  הרשות הפלסטינית הרשות הפלסטינית
 נפה:  חברון
 שטח:  5.8 קמ"ר
 גובה:  859 מטרים
 אוכלוסייה:  ‏
  ‑ בכפר:  6,526 (2007)
 קואורדינטות:  31°34′11″N 35°03′58″E﻿ / ﻿31.569663888889°N 35.066°E﻿ / 31.569663888889; 35.066 
 אזור זמן:  UTC +2
  מפת מיקום  מפה מפורטת   (למפת הר חברון מוגדלת) בית כאחיל(למפת הר חברון רגילה) בית כאחיל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית כאחיל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית כאחיל  he tabBackground:;tabBorder:#aaa;defaultTab:0;
 
בית כאחיל (בערבית: بيت كاحل) הוא כפר פלסטיני בנפת חברון, הנמצא 7 ק"מ מצפון מערב לחברון.
על גבעה סמוך לכפר (ח' אבו ח'רזה) התגלו שרידים ליישוב מן התקופות ההלניסטית, הרומית והביזנטית, שכללו בורות, אבן ריחיים גדולה וחרסים שונים. השרידים נהרסו כמעט כליל כחלק מעבודות של הכשרת הקרקע לחקלאות.
ויקטור גרן ביקר בכפר ב-30 ביולי 1863 ותיאור אותו במילים האלו:
בשעה אחת עשרה וחמש דקות הגענו לכפר דל בשם בית כאחל, שיש בו אך כשלושים משכנות עלובים. הוא נבנה על גבי יישוב קדום, כפי שמוכיחות כמה גרנות, ממגורות תת קרקעיות וקברים חצובים בסלע, שרואים גם על גב ההר וגם במדרון... הכפר בית כאחל יושב על הר תלול, שמשני עבריו - מצפון ומדרום - יש שני גאיות עמוקים.
בשנת 1883 תיארו קונדר וקיצ'נר, אנשי הקרן לחקר ארץ ישראל, את הכפר בספר "סקר פלשתינה המערבית":
כפר קטן על רכס, בנוי אבן, עם באר בדרום. ככל הנראה מקום עתיק, עם קברים חצובים בסלע.
נכון למפקד שנערך על ידי ישראל בשנת 1967 היו בכפר 936 תושבים.
לפי הלשכה הפלסטינית המרכזית לסטטיסטיקה אוכלוסיית הכפר ב-2007 מנתה 6,526 תושבים. האוכלוסייה מורכבת ממספר חמולות, כולל: אל-אתוונא, אל-אספרה, אל-זוהור, אל-ג'ודי, ברהם ואל-חטיב. שטחו הכולל של הכפר הוא 5,795 דונם.
הערות שוליים

1 2  עמנואל הראובני, ישראל - היישובים ואתרי עתיקותיהם, מסדה, 1979, עמ' 93
↑  ויקטור גרן, תיאור גאוגרפי, היסטורי וארכאולוגי של ארץ-ישראל / תרגם מצרפתית והוסיף מבוא והערות חיים בן-עמרם (התרגום לפי מהדורת פאריס 1868), ירושלים: יד יצחק בן-צבי (ספרייה לתולדות היישוב היהודי בארץ ישראל), תשמ"ב 1982 – תשמ"ה 1985. כרך 3 - יהודה, עמ' 240-239.
↑  סקר פלשתינה המערבית, עמ' 303
| דגל הרשות הפלסטיניתיישובי נפת חברון |
| --- | --- | --- |
| ערים | חברון • דורא • חלחול • יטא • דאהרייה |  |
| מועצות מקומיות | בני נעים • בית עווא • בית אולא • בית אומר • דיר סאמת • אידנא • ח'אראס • נובא • סעיר • א-סמוע • צוריף • תרקומיא • תפוח |  |
| כפרים | אום אל-ח'יר • אל-בקעה • בית עמרה • בית ענון • בית כאחיל • בית א-רוש אל-פוקא • אל-בורג' • דיר אל-עסל אל-פוקא • א-דווארה • חדב אל-פוואר • אל-חילה • חוריז • אמריש • ג'בעה • ח'ירבת כרמה • אל-כרמל • ח'אלת אל-מאיה • חֻ'רסא • אל-כום • ח'ירבת סאפא • ח'רבת זנוטה • ח'ירבת א-סימיא • מג'ד • קַלְקַס • קילה • רמאדין • א-ריחייא • א-שויוח' • שיוח' אל-ערוב • א-סורה • א-טבקה • אל-עודייסה • זיף • ראבוד • קורייסה |  |
| מחנות פליטים | אל-ערוב • אל-פוואר |  |
נפות הרשות הפלסטינית
| --- | --- |
בקרת זהויות :  NLI: 987007582162005171
בן נתן (טיפוגרף)

| --- | --- |

 לידה:  3 במאי 1984 (בן 40) בת ים, ישראל 
 מדינה:  ישראל 
 השכלה:  בצלאל אקדמיה לאמנות ועיצוב ירושלים 
 עיסוק:  עיצוב גופנים, עיצוב גרפי
 
בן נתן (נולד ב-3 במאי 1984) הוא טיפוגרף, מעצב גופנים ומרצה במחלקה לתקשורת חזותית ב-HIT מכון טכנולוגי חולון. בשנת 1999 ייסד את האתר "הפונטיה של בן" אשר הציע פונטים לשימוש לא מסחרי להורדה בחינם ולימים הפך לאתר הפונטיה.
ביוגרפיה

בן נתן נולד בבת ים, למד בתיכון הדרים בהוד השרון במגמת מחשוב ובקרה, שירת בצבא כקצין בפיקוד העורף והשתחרר ב-2007. בשנת 2008 החל את לימודיו באקדמיה לאמנות ועיצוב בצלאל, ירושלים וב־2012 סיים עם הצטיינות בפרויקט גמר "ימים ולילות" – משפחת פונטים שמציעה פתרון לכתב נטוי בעברית.
בשנת 2012 זכה בפרס פלהיים עבור עבודה ייחודית בעיצוב טיפוגרפי על עיצוב הפונט "ימים ולילות".
בשנת 2013 זכה בפרס עיצוב הגופן "ימים ולילות" מאת איגוד מעצבי הגופנים העולמי Type Directors Club(אנ').
קריירה

בן מרצה ב-HIT מכון טכנולוגי חולון משנת 2015 במחלקה לתקשורת חזותית, שם הוא מלמד קורסים בנושא עיצוב אות. הוא בעל סטודיו לעיצוב טיפוגרפיה ביפו העתיקה.
קריירה > פונטים

לחברת גוגל:
אסיסטנט - עוצב בשנת 2016, סנס סריף בשישה משקלים, אות מודרנית לסידור טקסט על גבי מסך.
אמטיקה - עוצב בשנת 2016, סנס סריף בשני משקלים, אות לכותרות בעלת אופי ידני.
נוטו סנס עברית - עוצב בשנת 2021, סנס סריף בשלושים ושישה משקלים, כחלק מפרויקט Noto (גופן).
יוטיוב סנס עברית - עוצב בשנת 2021, פונט המותג של האתר יוטיוב.
מאתר הפונטיה:
שבתאי - עוצב בשנת 2011 במסגרת קורס עיצוב פונט בהנחיית מיכל סהר באקדמיה לאמנות ועיצוב בצלאל, ירושלים, לאחר מכן הושלמה העבודה עליו, עוצב משקל נוסף שמן ועלה לקטלוג בשנת 2013.
ימים ולילות - עוצב בשנת 2012, עוצב במסגרת לימודים באקדמיה לאמנות ועיצוב בצלאל, ירושלים ולאחר מכן הושלם עם עוד שני משקלים ועלה לקטלוג בשנת 2013.
סימונה - עוצב בשנת 2015 כגרסה העברית למשפחת הפונטים עבור 888 אחזקות.
פטיש - עוצב בשנת 2018 כפונט דינמי(אנ')
קריירה > פרויקטים

עיצוב פונט מכתב ידו של גלעד שליט לקמפיין לשחרורו - עוצב בשנת 2010 בשיתוף עם משרד הפרסום שלמור אבנון עמיחי
עיצוב פונט מותג לקשת - עוצב בשנת 2017
פרסים

פרס איגוד מעצבי הגופנים העולמי Type Directors Club‏ (2012)
פרס הטיפוגרפיה ע"ש מייק פלהיים (2012)
הערות שוליים

↑  ‏Days and Nights באתר tdc
ברית עולם

ערך זה עוסק במפלגה ישראלית. אם התכוונתם למשמעות אחרת, ראו .
| --- | --- |
 מדינה:  ישראל 
 מנהיגים:  עופר ליפשיץ, כנרת גולן הוז
 תקופת הפעילות:  2005–הווה (כ־19 שנים) 
 אידאולוגיות:  חילוניות 
 כנסות:  לא נבחרה לכנסת
 אותיות:  ה (הבחירות לכנסת ה-17)  פי (הבחירות לכנסת ה-18)   נ (הבחירות לכנסת ה-19) זץ (הבחירות לכנסת ה־20) זך (הבחירות לכנסת ה־21) צן (הבחירות לכנסת ה־22)
 
ברית עולם היא מפלגה ישראלית שהוקמה בשנת 2005. חברי התנועה עסקו בעבר בפעילויות חברתיות; התמודדה בבחירות בשנים 2006, 2009, 2013, 2015, 2019/1 ו-2019/2 אך לא עברה את אחוז החסימה.
המפלגה

המפלגה הוקמה על ידי עופר ליפשיץ. המפלגה קראה לביצוע משאלי עם על ידי טלפונים עבור קבלת החלטות.
בבחירות לכנסת ה-20 שימשה המפלגה כמפלגת מדף עבור נבחרת העם (הזמנית) מפלגה שקראה למיגור השחיתות בממסד הישראלי ולפעול לשינוי שיטת הממשל מדמוקרטיה ייצוגית לדמוקרטיה ישירה.
בבחירות לכנסת ה-21 באפריל 2019, זכתה ברית עולם ב-216 קולות בלבד; המפלגה עם מספר הקולות הכי נמוך בבחירות לכנסת ה-21.
בבחירות לכנסת ה-22 שימשה המפלגה כמפלגת מדף לרשימת "צפון".
מועמדי המפלגה בבחירות לכנסת

רשימת המועמדים במפלגה לקראת הבחירות לכנסת בהן השתתפה:
הכנסת השבע עשרה: עופר ליפשיץ, ראפע חלבי, מאיר בן זיכרי,, בבחירות אלו קיבלה המפלגה 2,011 קולות.
הכנסת השמונה עשרה: כנרת גולן הוז, ירון ימיני, יעקב בן יששכר,, בבחירות אלו קיבלה המפלגה 678 קולות.
הכנסת התשע עשרה: עופר ליפשיץ, חיים בלייש, איילה סבאג. בבחירות אלו קיבלה המפלגה 761 קולות.
הכנסת העשרים: יהונתן כסיף, רפי רותם, יניב פריאל, מלי אלפסי. בבחירות אלו קיבלה המפלגה 886 קולות.
הכנסת העשרים ואחת: עופר ליפשיץ (מועמד יחיד). בבחירות אלו קיבלה המפלגה 216 קולות.
הכנסת העשרים ושתיים: עידן לב-רן, אבייתר בן-פורת, מיכל גלר, ג'יהד מוסטפא, מוזי אנידג'ר, ורדה קורן, אחמד זועבי, שמעון פרץ, חנה קארו. בבחירות אלו קיבלה המפלגה 725 קולות.
ג'ואי אריאס

| --- | --- |

 לידה:  3 באוקטובר 1949 (בן 75) פאייטוויל, ארצות הברית 
 מדינה:  ארצות הברית 
 joeyarias.com//
 
ג'ואי אריאס (באנגלית: Joey Arias;‏ נולד ב-3 באוקטובר 1949,פאייטוויל) הוא אמן, שחקן קולנוע ואמן דראג אמריקאי.
ביוגרפיה

ג'ואי אריאס נולד בפאייטוויל שבקרולינה הצפונית וכאשר הוא היה בן שש המשפחה עברה ללוס אנג'לס.
לאחר סיום בית הספר הוא התחיל להופיע כזמר ובשנת 1976 הוא עבר לניו יורק. בהיותו בניו יורק הוא הכיר את קלאוס נומי והופיע לציוד והיה מעצב תלבושות. הוא גם הופיע בהופעות משותפות עם אן מגנוסון. הוא היה פעיל מאוד בסצנת ההופעות בעיר ניו יורק במהלך שנות ה-90 של המאה ה-20.
בשנת 2003 ג'ואי אריאס עבר ללאס וגאס בה הופיע בהופעות של "סירק דו סוליי" שנערכו ב-New York-New York Hotel and Casino. לאחר שש שנים, בשנת 2009 הוא חזר לניו יורק ויככב בהופעה "אריאס עם טוויסט". בהמשך מחזה הוצג בפריז ובלוס אנג'לס. בשנת 2011 הוצגה בגרסה המורחבת של המחזה.
ג'ואי אריאס משחקת בסרטי קולנוע. בשנת 1995 היה לו הופעת אורך בסרט "קדילאק של סופשבוע". בשנת 2016 היא הצטלמה בסרט ספרדי לצד אמנדה לפור.
בשנת 2014 הוא התחתן עם בן זוגו רבת שנים אך כעבור כמה שנים הם התגרשו.